《次韵方去言用予喜归韵见寄三首》
元代·方回

笔法君追宝晋斋，禅机我愧老蒲鞋。
尝僚台阃相知旧，得友江山到处佳。
铁马尘高频极目，锦鳞音断岂忘怀。
亦思竹底陪溪逸，人品终疑未易侪。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。